Зими (Милета Јакшић)
Узалуд је грејеш својом топлом душом.
Ружа мре од зиме на прозори твоји —
Сваки мраз угаси један румен листак,
У круници блиста још рубин гдекоји —
Жао ти је?.. Остај с том сузом у оку
К’о далека слутња доба пролетњега,
Цветај место руже из оквира ледна
К’о љубица сузна испод бела снега.

Извор 
1896. Бранково коло за забаву, поуку и књижевност. Година -{II}-, број 1, стр. 9.

Милета Јакшић